b'\n_START_ARTICLE_\nBen Parker\n_START_SECTION_\nHistoria\n_START_PARAGRAPH_\nNuoruudessaan Ben Parker toimi karnevaalin sis\xc3\xa4\xc3\xa4nheitt\xc3\xa4j\xc3\xa4n\xc3\xa4 New Yorkin Coney Islandilla. Ty\xc3\xb6suhteensa aikana Ben kiinnostui May Reillyst\xc3\xa4, kauniista mutta naiivista naisesta joka eli vanhempiensa kanssa Brooklyniss\xc3\xa4, kuten Benkin. May sen sijaan oli ihastunut itsevarmaan ja r\xc3\xa4ike\xc3\xa4\xc3\xa4n Johnny Jeromeen \xe2\x80\x93 jolla n\xc3\xa4ytti olevan aina paljon rahaa, jopa laman aikana. Ben Parker teki parhaansa varoittaakseen Mayt\xc3\xa4, ett\xc3\xa4 Jeromella ei ollut hyv\xc3\xa4 mieless\xc3\xa4, mutta nainen kuunteli vain omia h\xc3\xb6lm\xc3\xb6j\xc3\xa4 unelmiaan._NEWLINE_Er\xc3\xa4\xc3\xa4n\xc3\xa4 iltana Jerome tuli Mayn luokse pyyt\xc3\xa4en h\xc3\xa4nt\xc3\xa4 karkaamaan kanssaan. Kun May yritti valita, Ben Parker ilmoitti ett\xc3\xa4 Johnny oli juuri varastanut kultasep\xc3\xa4nliikkeen. Kun poliisit saapuivat, se iski Mayhyn kovasti \xe2\x80\x93 ja h\xc3\xa4n antoi sin\xc3\xa4 iltana syd\xc3\xa4mens\xc3\xa4 viisaalle ja luotettavalle Benille._NEWLINE_Kun Ben ja May olivat menneet naimisiin, Benin nuorempi veli ja k\xc3\xa4ly, Richard ja Mary Parker \xe2\x80\x93 molemmat hallituksen agentteja \xe2\x80\x93 l\xc3\xa4hetettiin suorittamaan peiteteht\xc3\xa4v\xc3\xa4\xc3\xa4. Antaen ainoan lapsensa Peterin Benin ja Mayn huomaan, Richard ja Mary l\xc3\xa4htiv\xc3\xa4t maasta, eiv\xc3\xa4tk\xc3\xa4 palanneet koskaan._NEWLINE_Ben ja May adoptoivat Peterin ja kasvattivat h\xc3\xa4net kuin oman poikansa, antaen er\xc3\xa4\xc3\xa4n\xc3\xa4 p\xc3\xa4iv\xc3\xa4n\xc3\xa4 H\xc3\xa4m\xc3\xa4h\xc3\xa4kkimiehen puvun pukevalle pojalle ehdotonta rakkautta ja j\xc3\xa4rkkym\xc3\xa4t\xc3\xb6nt\xc3\xa4 tukea. Vaikka he olivat vanhempia kuin useimmat vanhemmat ja eiv\xc3\xa4tk\xc3\xa4 koskaan rikkaita, he p\xc3\xa4rj\xc3\xa4siv\xc3\xa4t s\xc3\xa4\xc3\xa4st\xc3\xa4en miss\xc3\xa4 pystyiv\xc3\xa4t._NEWLINE_Benist\xc3\xa4 tuli veljenpoikansa paras yst\xc3\xa4v\xc3\xa4 ja he olivat erottamattomat. H\xc3\xa4nen yritt\xc3\xa4ess\xc3\xa4\xc3\xa4n lis\xc3\xa4t\xc3\xa4 ujon ja yst\xc3\xa4v\xc3\xa4tt\xc3\xb6m\xc3\xa4n Peterin itsetuntoa, Ben l\xc3\xb6ysi vanhan laatikollisen sarjakuvia ullakolta ja antoi ne nuorelle miehelle v\xc3\xa4litt\xc3\xa4m\xc3\xa4tt\xc3\xa4 Mayn huolesta siit\xc3\xa4, miten niiden v\xc3\xa4kivalta vaikuttaisi herkk\xc3\xa4\xc3\xa4n poikaan. Ben ei koskaan tiennyt ett\xc3\xa4 h\xc3\xa4n oli inspiroinut H\xc3\xa4m\xc3\xa4h\xc3\xa4kkimiehen syntym\xc3\xa4n._NEWLINE_Er\xc3\xa4\xc3\xa4n\xc3\xa4 kohtalokkaana iltana murtovaras eksyi Parkerien taloon \xe2\x80\x93 ja vaikka h\xc3\xa4n ampui Benin, h\xc3\xa4n ei voinut tappaa Benin vaikutusta teini-ik\xc3\xa4iseen Peteriin. Jopa kuolemassa Ben antoi Peterille yhden kaikenkattavan s\xc3\xa4\xc3\xa4nn\xc3\xb6n: suuri voima tuo mukanaan suuren vastuun._NEWLINE_Vuosia my\xc3\xb6hemmin mestarivelho Tohtori Outo l\xc3\xa4visti ulottuvuuksien rajan ja antoi Peterille mahdollisuuden viett\xc3\xa4\xc3\xa4 viisi minuuttia Ben-set\xc3\xa4ns\xc3\xa4 kanssa, jolloin vanhus antoi viel\xc3\xa4 yhden viisauden. Ben opetti Peterin hyv\xc3\xa4ksym\xc3\xa4\xc3\xa4n tapahtuneet ja olemaan riitt\xc3\xa4v\xc3\xa4n rohkea olemaan tyytyv\xc3\xa4inen itseens\xc3\xa4. Peter puolestaan halusi pyyt\xc3\xa4\xc3\xa4 anteeksi sed\xc3\xa4lt\xc3\xa4\xc3\xa4n osaansa h\xc3\xa4nen kuolemassaan ja Ben vakuutti veljenpoikansa, ettei sit\xc3\xa4 tarvittu.\n_START_SECTION_\nElokuvat\n_START_PARAGRAPH_\nElokuvissa Ben-set\xc3\xa4\xc3\xa4 on esitt\xc3\xa4nyt Cliff Robertson.'